Bojxona chegarasidan olib oʻtilayotgan avtotransport vositalarini bojxona rasmiylashtiruvidan oʻtkazish tartibi toʻgʻrisidagi nizomga oʻzgartirish va qoʻshimchalar kiritish haqida
(resolution, 2020-10-26)

Oʻzbekiston Respublikasi Prezidentining 2020-yil 5-iyuldagi PF-6005-son “Bojxona maʼmuriyatchiligini isloh etish va Oʻzbekiston Respublikasi davlat bojxona xizmati organlari faoliyatini takomillashtirish toʻgʻrisida”gi Farmoniga muvofiq Oʻzbekiston Respublikasi Davlat bojxona qoʻmitasi va Ichki ishlar vazirligi qaror qiladi: 1. Oʻzbekiston Respublikasi Davlat bojxona qoʻmitasi va Ichki ishlar vazirligining 2010-yil 28-oktabrdagi 01-02/12-8, 20-son qarori (roʻyxat raqami 2156, 2010-yil 19-noyabr) (Oʻzbekiston Respublikasi qonun hujjatlari toʻplami, 2010-y., 47-son, 439-modda) bilan tasdiqlangan Bojxona chegarasidan olib oʻtilayotgan avtotransport vositalarini bojxona rasmiylashtiruvidan oʻtkazish tartibi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran uch oydan keyin kuchga kiradi. 1. 7-band quyidagi tahrirda bayon etilsin: “7. “Avtotransport vositasini qaytarib olib chiqish toʻgʻrisida majburiyatnoma” “Avto” YaAAT dasturi orqali kirish bojxona posti xodimi tomonidan davlat, rus va ingliz tillaridan birida chop etiladi hamda xorijiy avtotransport vositasining egasiga (haydovchisiga) beriladi.”. 2. Quyidagi mazmundagi 121-band bilan toʻldirilsin: “121. Vaqtincha olib kirish muddati tugashidan oldin Oʻzbekiston Respublikasi hududidan chiqib ketayotgan xaydovchi bojxona organiga avtotransport vositasini vaqtincha saqlash uchun yozma yoki elektron tarzda murojaat qilgan taqdirda, ushbu avtotransport vositasi bojxona organi tomonidan belgilanadigan joylarda vaqtincha saqlash davri uchun mazkur Nizomning 16-bandida koʻrsatilgan yigʻim toʻlanmaydi, bundan avtotransport vositasini saqlash bilan bogʻliq harajatlar mustasno hisoblanadi.”. 3. 17-band quyidagi tahrirda bayon etilsin: “17. Vaqtincha olib kirish muddati tugashidan oldin ushbu muddatni uzaytirish uchun xorijiy avtotransport vositasining haydovchisi belgilangan muddat tugashidan avval Oʻzbekiston Respublikasi Davlat bojxona qoʻmitasining mazkur xorijiy avtotransport vositasi turgan joydagi bojxona postlaridan biriga muddatni uzaytirishni soʻrab murojaat qilishi yoki elektron tarzda masofadan toʻlovlarni amalga oshirgan holda real vaqt rejimida avtotransport vositasini qaytarib olib chiqish muddatini uzaytirishi lozim. Murojaatga bojxona organlarining hisob raqamiga mazkur Nizomning 16-bandida koʻrsatilgan yigʻim toʻlanganligini tasdiqlovchi vakolatli bank tomonidan berilgan hujjat nusxasi ilova qilinadi. Tegishli bojxona posti vaqtincha olib kirish muddatini yigʻim qancha muddat uchun toʻlangan boʻlsa, shuncha muddatga uzaytiradi va “Avto” YaAATda avval kiritilgan muddatni oʻzgartiradi.”. 4. 19-bandning toʻrtinchi va beshinchi xatboshilari quyidagi tahrirda bayon etilsin: “bojxona posti tomonidan undiriladi yoki haydovchi tomonidan elektron tarzda masofadan real vaqt rejimida toʻlanadi; bank orqali toʻlanganda bank kvitansiyasi asosida kirim qilinadi.”. 5. 21-band quyidagi tahrirda bayon etilsin: “21. Belgilangan qaytarib olib chiqish muddatidan 5 kundan ortiq vaqt oʻtgan va respublika hududidan qaytarib olib chiqilmagan xorijiy avtotransport vositalari toʻgʻrisida “Avto” YaAATda elektron maʼlumotlar avtomatik tarzda shakllanadi va DYHXXga real vaqt rejimida yuboriladi.”. 6. 22 va 51-bandlar oʻz kuchini yoʻqotgan deb topilsin. 7. 23-band quyidagi tahrirda bayon etilsin: “23. DYHXXning hududiy organlari tomonidan Oʻzbekiston Respublikasi Davlat bojxona qoʻmitasi maʼlumotlari asosida respublika hududidan qaytarib olib chiqilmagan xorijiy avtotransport vositalari aniqlangan taqdirda ular boʻyicha qonun hujjatlarida belgilangan choralarni koʻrish uchun uch ish kuni mobaynida davlat bojxona xizmatining hududiy organlarini xabardor qiladilar.”. 8. 27-banddagi “davlat bojxona xizmatining hududiy organlariga” degan soʻzlar “bojxona postlariga” degan soʻzlar bilan almashtirilsin. 9. 28-banddagi “Davlat bojxona xizmatining hududiy organlari” va “davlat bojxona xizmatining hududiy organining” degan soʻzlar tegishli ravishda “Bojxona postlari” va “bojxona postining” degan soʻzlar bilan almashtirilsin. 10. 29-band quyidagi tahrirda bayon etilsin: “29. Koʻrib chiqish yakuni boʻyicha bir ish kuni mobaynida bojxona postlari tomonidan “Avtotransport vositasini qaytarib olib chiqish toʻgʻrisida majburiyatnoma” dublikati beriladi. “Avtotransport vositasini qaytarib olib chiqish toʻgʻrisida majburiyatnoma”ning yuqori oʻng burchagiga “Dublikat” deb yoziladi va bojxona posti boshligʻi yoki uning oʻrinbosari imzosi va post muhri bilan tasdiqlanadi.”. 11. Quyidagi mazmundagi 571-band bilan toʻldirilsin: “571. Bojxona toʻlovlaridan imtiyoz qoʻllanilgan holda “erkin muomalaga chiqarish” bojxona rejimiga rasmiylashtirilgan avtotransport vositasini 3 yil davomida qayta jihozlash bojxona yuk deklaratsiyasida koʻrsatib oʻtilgan tashqi iqtisodiy faoliyat tovarlar nomenklaturasi kodi oʻzgarishiga olib kelsa, bojxona rasmiylashtiruvi vaqtida bojxona toʻlovlaridan berilgan imtiyozlar toʻlangan taqdirda ushbu avtotransport vositasini qayta jihozlashga ruxsat beriladi, bundan avtotransport vositasini yoqilgʻi turini oʻzgartirish bilan bogʻliq qayta jihozlash holatlari mustasno hisoblanadi.”. 12. Mazkur oʻzgartirish va qoʻshimchalar Oʻzbekiston Respublikasi Savdo-sanoat palatasi bilan kelishilgan.